rejauldu/bengali-wikipedia huggingface dataset:
রবার্তো ম্যালোন (জন্ম: ৩১ অক্টোবর ১৯৫৬) হলেন একজন ইতালীয় পর্নোগ্রাফিক চলচ্চিত্র অভিনেতা এবং পরিচালক, যিনি ৩৭৫টিরও বেশি পর্নোগ্রাফিক চলচ্চিত্রে উপস্থিত হয়েছেন।  যদিও "রবার্তো ম্যালোন" ছদ্মনামে সর্বাধিক পরিচিত, তবে তিনি "বব হোমস" বা "রবার্তো মেল" নামেও অভিনয় করেছেন।  তিনি অল্প সময়ের জন্য ওলন্দাজ পর্নোগ্রাফিক চলচ্চিত্র অভিনেত্রী জারা হোয়াইটসকে বিয়ে করেছিলেন। এরপর তিনি হাঙ্গেরীয় পর্নোগ্রাফিক চলচ্চিত্র অভিনেত্রী ইভা ফককে বিয়ে করেন। তিনি এখন ২০১৮ সালের শুরুর দিকে ফরাসি অভিনেত্রী অ্যাক্সেল-রোজ লেক্লারককে বিয়ে করেছেন। তিনি আন্দ্রেয়া ম্যালোনের পিতা।    তথ্যসূত্র    বহিঃসংযোগ         - অভিনয়ের কৃতিত্ব    - পরিচালনা ক্রেডিট      "A Cannes, l'ex star du porno se lance dans la cigarette électronique"  বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় পর্নোগ্রাফিক চলচ্চিত্র অভিনেতা
কিনাবালু পর্বত () দক্ষিণ-পূর্ব এশিয়ার বোর্নিও দ্বীপে অবস্থিত একটি বিশিষ্ট পর্বত। পূর্ব মালয়েশিয়ার সাবাহ প্রদেশে এটির অবস্থান। এই পর্বত ও আশপাশের এলাকা নিয়ে সংরক্ষিত কিনাবালু পার্ক একটি বিশ্ব ঐতিহ্যবাহী স্থান। কিনাবালু বোর্নিও দ্বীপের ক্রোকার পর্বতশ্রেনীর সর্বোচ্চ শৃঙ্গ, মালয় দ্বীপপুঞ্জের সর্বোচ্চ পর্বত এবং মালয়েশিয়ায় সর্বোচ্চ পর্বত। এছাড়াও চূড়ার বিশিষ্টতার বিচারে মাউন্ট কিনাবালু পৃথিবীর ২০তম বিশিষ্ট পর্বত।  ১৯৯৭ সালে কৃত্রিম উপগ্রহ প্রযুক্তি ব্যবহার করে করা নতুন একটি জরিপে সমুদ্রপৃষ্ঠ থেকে এর চূড়ার উচ্চতা নির্ণয় করা হয় ৪,০৯৫ মিটার (১৩,৪৩৫ ফুট), যা পূর্বতন ধারণাকৃত এবং এযাবৎ প্রকাশিত উচ্চতা ৪,১০১ মিটার (১৩,৪৫৫ ফুট) থেকে প্রায় ৬ মিটার (২০ ফুট) কম।Phillipps, A. & F. Liew 2000. Globetrotter Visitor's Guide – Kinabalu Park. New Holland Publishers (UK) Ltd.   তথ্যসূত্র   বিষয়শ্রেণী:মালয়েশিয়া বিষয়শ্রেণী:পবিত্র পর্বত
শপব্যাক এশিয়া-প্যাসিফিক (APAC) জুড়ে পরিচালিত একটি ক্যাশব্যাক রিওয়ার্ড প্রোগ্রাম  । ই-কমার্স ওয়েবসাইটে কেনাকাটা করে ব্যবসায়ীদের অনুমোদিত প্রোগ্রামের মাধ্যমে ক্রেতারা ক্যাশব্যাক (খরচের একটি ছোট অংশ) ফেরত পেতে পারেন। প্ল্যাটফর্মটি কুপন, ভাউচার কোড, পণ্য তুলনা, কিউআর কোড পেমেন্ট  এবং অতি সম্প্রতি বাই-নাও-পে-লেটার  প্রদান করে। এটির ৩০ মিলিয়ন ব্যবহারকারী রয়েছে  ।  এটি Amazon, Booking.com, eBay, ASOS, Zalora, Woolworths Online, Lazada, Uber, Grab, Shopee, Tokopedia, GoWabi, Blibli, Alibaba এবং eBay- এর মতো সংস্থাগুলির সাথে পার্টনারশিপ করেছে।  শপব্যাক অস্ট্রেলিয়া, ইন্দোনেশিয়া, মালয়েশিয়া, ফিলিপাইন, সিঙ্গাপুর, দক্ষিণ কোরিয়া , তাইওয়ান, থাইল্যান্ড, ভিয়েতনাম সহ ৯টি দেশে চালু আছে।   ইতিহাস  শপব্যাকের প্রতিষ্ঠাতারা জালোরা থেকে এসেছেন।  ২০২০ সালের এপ্রিলে, শপব্যাক ইবেটস কোরিয়া অধিগ্রহণের ঘোষণা করেছিল।   ১৭ সেপ্টেম্বর ২০২০-এ, শপব্যাক একটি ডেটা ব্রিচের শিকার হয়েছিল।  তারা ৮ দিন পরে ২৫ সেপ্টেম্বর ২০২০-এ গ্রাহকদের এ ব্যাপারে অবহিত করেছে।    অর্থায়ন  প্রথম রাউন্ড সিড ফান্ডিং এর জন্য, শপব্যাক US$500,000 এর বেশি সংগ্রহ করেছে।  তারপর থেকে কোম্পানিটি দ্রুত তাদের অপারেশন বিস্তার করেছে।  মার্চ ২০১৫-এ, শপব্যাক US$600,000 বিনিয়োগ পেয়েছে।   ২০১৭ সালের নভেম্বরে, শপব্যাক প্রকাশ করেছে যে এটি ২৫ মিলিয়ন মার্কিন ডলার বিনিয়োগ পেয়েছে জাপানি ফাইন্যান্স এবং ক্রেডিট কার্ড কোম্পানি ক্রেডিট সাইসনের নেতৃত্বে, Blue Sky, AppWorks, Intouch Holdings, Aetius Capital, 33 Capital, SoftBank Ventures Korea, Singtel Innov8, Qualgro and East Ventures এর অংশগ্রহণে। তাদের মোট তহবিল ৪০ মিলিয়ন মিলিয়নে উঠে এসেছে এসেছে।  আজ, শপব্যাক গড়ে প্রতি 2 সেকেন্ডে একটি অর্ডার করে, যার বার্ষিক বিক্রয় সংখ্যা US$500 মিলিয়নের বেশি এবং 2018 সালের শুরুতে 5 মিলিয়ন ব্যবহারকারী।   এপ্রিল ২০১৯-এ, শপব্যাক ঘোষণা করেছে যে রাকুটেন ক্যাপিটাল এবং EV গ্রোথের নেতৃত্বে ৪৫ মিলিয়ন ডলারের বিনিয়োগ পেয়েছে, তাদের মোট তহবিল ৮৫ মিলিয়নে নিয়ে এসেছে। বিনিয়োগটির মাধ্যমে অমিত প্যাটেল, যিনি রাকুটেন-মালিকানাধীন ক্যাশব্যাক পরিষেবা ইবেটসের নেতৃত্ব দিচ্ছেন, এবং উইলসন কুয়াকা ( ইভি গ্রোথ এবং ইস্ট ভেঞ্চারসের ব্যবস্থাপনা অংশীদার), বোর্ডে যোগ দেবেন৷    ShopFest (শপফেস্ট)  শপব্যাক শপফেস্ট  হল একটি বার্ষিক ইভেন্ট যা ই-কমার্স ব্র্যান্ড এবং শপব্যাকের পার্টিনারশিপে আয়োজিত হয়। এশিয়া প্যাসিফিক অঞ্চল জুড়ে, ShopFest বছরের শেষ সেল সিজনে প্রধান শপিং ইভেন্টগুলিকে একত্রিত করে।  শপফেস্ট সেপ্টেম্বরে শুরু হয় (অস্ট্রেলিয়ার জন্য নভেম্বর) এবং ডিসেম্বর পর্যন্ত ৪ মাস স্থায়ী হয়। আঞ্চলিকভাবে, শপব্যাকের 9.9 সেল, 10.10 সেল, 11.11 সেল, ব্ল্যাক ফ্রাইডে, সাইবার মানডে সেল এবং 12.12 সেল রয়েছে।  শপফেস্টের অন্যান্য হাইলাইটগুলির মধ্যে রয়েছে মালয়েশিয়ার মাইসাইবারসেল  (২৭ সেপ্টেম্বর - ৩ অক্টোবর), ইন্দোনেশিয়ায় ১২.১২ হারি বেলাঞ্জা অনলাইন ন্যাশনাল  (হারবোলনাস) এবং অস্ট্রেলিয়ায় ক্লিক ফ্রেঞ্জি  (১২ - ১৩ নভেম্বর)।   তথ্যসূত্র   বিষয়শ্রেণী:সিঙ্গাপুরের অনলাইন কোম্পানি
সিনাহিইরিব ছিলেন ৭০৫ খ্রিস্টপূর্বাব্দে তাঁর পিতা দ্বিতীয় সার্গনের মৃত্যু থেকে ৬৮১ খ্রিস্টপূর্বাব্দে তাঁর নিজের মৃত্যু পর্যন্ত নব্য-অ্যাসিরীয় সাম্রাজ্যের রাজা। হিব্রু বাইবেলে সার্গনিদ রাজবংশের দ্বিতীয় রাজা সিনাহিইরিব যে ভূমিকা পালন করেছেন তাঁর জন্য তিনি সবচেয়ে বিখ্যাত অ্যাসিরীয় রাজাদের একজন, যা তাঁর লেভান্ট অভিযানের বর্ণনা দেয়। সিনাহিইরিবের শাসনামলের অন্যান্য ঘটনাগুলির মধ্যে রয়েছে খ্রিস্টপূর্ব ৬৮৯ অব্দে ব্যাবিলন শহরের ধ্বংস এবং শেষ মহান অ্যাসিরীয় রাজধানী নিনেভেহয়ের সংস্কার ও সম্প্রসারণ।  সিনাহিইরিব ছিলেন সবচেয়ে শক্তিশালী ও বিস্তৃত অ্যাসিরীয় রাজাদের একজন, তিনি ব্যাবিলনিয়াকে নিয়ন্ত্রণ করতে যথেষ্ট অসুবিধার সম্মুখীন হয়েছিলেন, যা তার সাম্রাজ্যের দক্ষিণ অংশ গঠন করেছিল। সিনাহিইরিবের অনেক ব্যাবিলনীয় সমস্যা ক্যালডীয় উপজাতীয় প্রধান মারদুক-অপলা-ইদ্দিনার মধ্যমে উদ্ভূত হয়েছিল, যিনি সিনাহিইরিবের পিতার নিকট পরাজিত না হওয়া পর্যন্ত ব্যাবিলনের রাজা ছিলেন। সিনাহিইরিব ৭০৫ খ্রিস্টপূর্বাব্দে উত্তরাধিকার সূত্রে সিংহাসনে অধিষ্ঠিত হওয়ার অল্প সময়ের মধ্যেই, মারদুক-অপলা-ইদ্দিনা ব্যাবিলন পুনরুদ্ধার করে এবং এলামাইটের সঙ্গে মিত্রতা স্থাপন করেন। যদিও সিনাহিইরিব ৭০০ খ্রিস্টপূর্বাব্দে সাম্রাজ্যের দক্ষিণ অংশ পুনরুদ্ধার করেছিলেন, মারদুক-অপলা-ইদ্দিনা তাকে ক্রমাগত সমস্যায় ফেলেছিলেন, সম্ভবত লেভান্টে অ্যাসিরীয় ভাসালদের বিদ্রোহ করতে প্ররোচিত করেছিলেন, যার ফলে ৭০১ খ্রিস্টপূর্বাব্দের লেভান্তাইন যুদ্ধ শুরু হয়েছিল, এবং নিজে ব্যাবিলোনীয়াতে সিনাহিইরিবের রাজত্বের রাজা বেল-ইব্নির বিরুদ্ধে যুদ্ধ করছেন।  তথ্যসূত্র  বিষয়শ্রেণী:নব্য-অ্যাসিরীয় সাম্রাজ্য
পল ভাচার ( ) (মৃত্যু ১৯৭৫) ছিলেন একজন ফরাসি সুগন্ধি দ্রব্য ব্যবসায়ী।  ভাচার লে গ্যালিয়ন সুগন্ধি তৈরি করেছিলেন, ১৯৩৬ সালে ট্রেডমার্ক করান। তিনি অন্যান্য পারফিউম হাউসের মধ্যে গুয়েরলাইনে কাজ করতেন। তিনি ১৯৪৭ সালে জিন কার্লেসের সাথে ক্রিশ্চিয়ান ডিওরের জন্য মিস ডিওর এবং ১৯২৭ সালে আন্দ্রে ফ্রেসির সাথে ল্যানভিনের জন্য আর্পেজ তৈরিতে ভূমিকার জন্য সর্বাধিক পরিচিত।   তথ্যসূত্র    সুগন্ধি বিষয়শ্রেণী:জন্মের বছর অনুপস্থিত বিষয়শ্রেণী:১৯৭৫-এ মৃত্যু বিষয়শ্রেণী:ফরাসি গন্ধদ্রব্য ব্যবসায়ী বিষয়শ্রেণী:ফরাসি সুগন্ধিবিদ
মহিলা উদ্যোক্তা মঞ্চ (ডব্লিউইপি) হল একটি রূপান্তরমূলক উদ্যোগ যা সমগ্র ভারতে মহিলা উদ্যোক্তাদের জন্য একটি সক্রিয় বাস্তুতন্ত্র তৈরি করার জন্য পরিকল্পনা করা হয়েছে। এই মঞ্চ উদ্যোক্তা হিসাবে মহিলাদের স্বপ্নগুলি পূরণ করতে, উদ্ভাবনকে উৎসাহিত করতে এবং তাঁদের ব্যবসার জন্য স্থায়ী কৌশলগুলি বিকাশ করতে তাঁদের ক্ষমতায়ন করে।   ইতিহাস  ২০১৭ সালে হায়দরাবাদে অনুষ্ঠিত ৮ম গ্লোবাল আন্ত্রেপ্রেনুয়ারশিপ সামিট (জিইএস) এর সমাপ্তিতে, নীতি আয়োগের মুখ্য কার্যনির্বাহী আধিকারিক (সিইও) শ্রী অমিতাভ কান্ত, নীতি আয়োগের মধ্যে একটি মহিলা উদ্যোক্তা মঞ্চ তৈরির ঘোষণা করেছিলেন।   নীতিবাক্য  এই মঞ্চের দৃষ্টিভঙ্গি উল্লেখযোগ্যভাবে নারী উদ্যোক্তাদের সংখ্যা বৃদ্ধিকে লক্ষ্য ক'রে আবর্তিত হয়, যে উদ্যোক্তারা একটি গতিশীল নতুন ভারতের বৃদ্ধি এবং অগ্রগতিতে অবদান রাখতে পারেন। ডব্লিউইপি তিনটি মৌলিক স্তম্ভের উপর নির্মিত:  ইচ্ছা শক্তি (উচ্চাকাঙ্ক্ষার শক্তি): এই স্তম্ভটি উচ্চাকাঙ্ক্ষী উদ্যোক্তাদের এগিয়ে আসতে ও তাদের নিজস্ব উদ্যোগ শুরু করতে উৎসাহ প্রদান এবং অনুপ্রাণিত করার উপর দৃষ্টি নিবদ্ধ করে।https://vikaspedia.in/social-welfare/women-and-child-development/women-development-1/women-entrepreneurship-platform  জ্ঞান শক্তি (জ্ঞানের শক্তি): ডব্লিউইপি নারী উদ্যোক্তাদের প্রয়োজনীয় জ্ঞান, সংস্থান এবং বাস্তুতন্ত্র পেতে সহায়তা প্রদান করে, উদ্যোক্তা হিসেবে তাঁদের সামনের বিস্তৃত দৃশ্য দেখতে এবং তাদের উদ্যোক্তা মনোভাবকে উৎসাহিত করতে সহায়তা করে।https://vikaspedia.in/social-welfare/women-and-child-development/women-development-1/women-entrepreneurship-platform  কর্ম শক্তি (কর্মের ক্ষমতা): ডব্লিউইপি উদ্যোক্তাদের শুধুমাত্র তাঁদের ব্যবসা স্থাপনে নয় বরং স্থায়ী প্রবৃদ্ধি এবং সাফল্য অর্জনে তাঁদের প্রসারিত করার জন্য হাতে-কলমে সহায়তা প্রদানের জন্য প্রতিশ্রুতিবদ্ধ।   ডব্লিউইপিপরামর্শদাতা  জি২০ ক্ষমতায়ন এবং নারী উদ্যোক্তা মঞ্চ (ডব্লিউইপি) ২০২৩ সালের আগস্টে **ডব্লিউইপিপরামর্শদাতা মঞ্চ** প্রতিষ্ঠা করতে একসঙ্গে যোগদান করেছে।   ডব্লিউইপি ৩.০  নীতি আয়োগ এবং সিসকো-র নির্দেশনায়, মহিলা উদ্যোক্তা মঞ্চ (ডব্লিউইপি) ২০২১ সালে তাদের "ডব্লিউইপি নেক্সট" পর্বের উদ্বোধন করেছে। মঞ্চটি এক বছর পর নীতি আয়োগ দ্বারা ডব্লিউইপি ৩.০-এ উন্নীত করা হয়েছিল। ডব্লিউইপি ৩.০ মঞ্চকে পরিচালনা করে গ্লোবাল অ্যালায়েন্স ফর মাস এন্টারপ্রেনারশিপ (গেম), গেটস ফাউণ্ডেশনের অর্থায়নে প্রজেক্ট ম্যানেজমেন্ট ইউনিট (পিএমইউ)।   অংশীদার  ডাইস স্টেটস, ক্রিসিল, এসবিআই, ন্যাসকম, এফআইসিসিআই, এবং ডাঃ সোমদত্তা সিং এর নেতৃত্বে ডিজিটাল লিডারশিপ ইনস্টিটিউট এই মঞ্চের সক্ষমতা এবং জ্ঞানের অংশীদার।   পরিষেবা  ডব্লিউইপি উদ্যোক্তাদের উৎসাহিত করে এই পথে তাঁদের সফর, গল্প এবং অভিজ্ঞতা জানানোর জন্য, যাতে পারস্পরিক জ্ঞান বৃদ্ধি পায়। এর পাশাপাশি কিছু পরিষেবা প্রদান করা হয়, যেমন বিনামূল্যে ক্রেডিট রেটিং (ঋণ পরিশোধে ঝুঁকির মূল্যায়ন) এবং পরামর্শদান।   তথ্যসূত্র   বিষয়শ্রেণী:ভারত ভিত্তিক নারী সংগঠন বিষয়শ্রেণী:ভারত ভিত্তিক অলাভজনক সংগঠন
আনাস্তাসিয়া আন্দ্রিয়ানাভা (, ; জন্ম: ৮ ডিসেম্বর ২০০৪) হলেন একজন বেলারুশীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ে বেলারুশের প্রতিনিধি হিসেবে প্রতিদ্বন্দ্বিতা করে থাকেন।  আন্দ্রিয়ানাভা বেলারুশের হয়ে ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন আনাস্তাসিয়া আন্দ্রিয়ানাভা ২০০৪ সালের ৮ই ডিসেম্বর তারিখে বেলারুশে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন আন্দ্রিয়ানাভা বেলারুশের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের এরিয়াল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ৮১.৫৮ স্কোর অর্জন করে ষষ্ঠ স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বের প্রথম ধাপে তিনি সর্বোচ্চ ৭০.১১ স্কোর অর্জন করেও পরবর্তী ধাপে অগ্রসর হতে পারেননি।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলারুশীয় নারী ফ্রিস্টাইল স্কিয়ার বিষয়শ্রেণী:বেলারুশের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার
রাজেন্দ্র সিং লোধ (মৃত্যু: ৩ অক্টোবর ২০০৮), আরএস লোধা নামেও পরিচিত, তিনি ছিলেন ভারতীয় চার্টার্ড অ্যাকাউন্ট্যান্ট এবং বিড়লা কর্পোরেশনের চেয়ারম্যান।  লোধা ২০০১ সালে বিড়লা কর্পোরেশনের সহ-চেয়ারম্যান হন।  ২০০৪ সালের জুলাইয়ে, বিড়লা কর্পোরেশনের চেয়ারপারসন প্রিয়মবদা বিড়লা মারা যান এবং ১৯৯৯ সালে কোম্পানির পুরো সম্পদ লোধাকে অর্পণ করেছিলেন বলে প্রকাশিত হয়। লোধাও ছিলেন উইলের নির্বাহক।  এতে বিড়লা পরিবারের সদস্য এবং লোধা সদস্যদের মধ্যে দীর্ঘকালীন আইনি লড়াইয়ের সূত্রপাত হয়েছিল।  তবুও, লোধা কর্পোরেশনের চেয়ারম্যান হিসাবে দায়িত্ব গ্রহণ করেছিলেন। Heir to Priyamvada Birla’s legacy dies   মৃত্যু  লোধা ২০০৩ সালের ৩ অক্টোবর হার্ট অ্যাটাকের কারণে লন্ডনে মারা যান।  তাঁর দুই ছেলে ও এক মেয়ে ছিল। তার মৃত্যুর পরেও বিড়লা সম্পত্তি নিয়ে আইনি লড়াই অব্যাহত ছিল।   তথ্যসূত্র   বিষয়শ্রেণী:২০০৮-এ মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:ভারতীয় হিসাবরক্ষক
জগন্নাথপুর বাংলাদেশের কুমিল্লা জেলার অন্তর্গত কুমিল্লা আদর্শ সদর উপজেলার একটি ইউনিয়ন।   অবস্থান ও সীমানা  কুমিল্লা আদর্শ সদর উপজেলার দক্ষিণ-পূর্বাংশে জগন্নাথপুর ইউনিয়নের অবস্থান। এ ইউনিয়নের উত্তরে পাঁচথুবী ইউনিয়ন, পশ্চিমে কুমিল্লা সিটি কর্পোরেশন ও কুমিল্লা সদর দক্ষিণ উপজেলার চৌয়ারা ইউনিয়ন, দক্ষিণে কুমিল্লা সদর দক্ষিণ উপজেলার গলিয়ারা ইউনিয়ন এবং পূর্বে ভারতের ত্রিপুরা প্রদেশ অবস্থিত।   প্রশাসনিক কাঠামো  জগন্নাথপুর ইউনিয়ন কুমিল্লা আদর্শ সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কুমিল্লা কোতোয়ালী থানার আওতাধীন। এটি জাতীয় সংসদের ২৫৪নং নির্বাচনী এলাকা কুমিল্লা-৬ এর অংশ।   শিক্ষা প্রতিষ্ঠান    বাখরাবাদ গ্যাস আদর্শ বিদ্যালয়  ময়নামতি মেডিকেল কলেজ   দর্শনীয় স্থান   জগন্নাথ মন্দির  বাখরাবাদ গ্যাস সিস্টেমস লিমিটেড  বালুতুপা ইকো পার্ক   আরও দেখুন   কুমিল্লা আদর্শ সদর উপজেলা  কোতোয়ালী থানা, কুমিল্লা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:কুমিল্লা আদর্শ সদর উপজেলার ইউনিয়ন
মার্ক ফ্রিওদর নফ্‌লার, (; জন্ম: আগস্ট ১২, ১৯৪৯) একজন ব্রিটিশ গীতিকার, চলচ্চিত্র স্কোর সুরকার, গিটারবাদক এবং রেকর্ড প্রযোজক। তিনি ডায়ার স্ট্রেইট্‌স রক সঙ্গীতদলের গায়ক, লিড গিটারবাদক, এবং গীতিকার হিসাবে ব্যাপক পরিচিত, যা তিনি ১৯৭৭ সালে তার ভাই ডেভিড নফ্‌লারের সাথে সহ-প্রতিষ্ঠা করেন।  ১৯৯৫ সালে ডায়ার স্ট্রেইট্‌স ভেঙে যাবার পর, নফ্‌লার সাতটি একক অ্যালবাম রেকর্ড ও প্রযোজানা করেন এবং তার পূর্বের শর্তানূযায়ী অনেক হিট গান প্রযোজনা করেন। পাশাপাশি তিনি আটটি চলচ্চিত্রের সঙ্গীত প্রযোজনা করেন, এর মধ্যে রয়েছে লোকাল হিরো (১৯৮৩), ক্যাল (১৯৮৪), দ্য প্রিন্সেস ব্রাইড (১৯৮৭), এবং ওয়াগ দ্য ডগ (১৯৯৭).  ডায়ার স্ট্রেইট্‌স-এর সাথে বজানোর এবং একক শিল্পী ও সুরকার হিসেবে কাজ করা ছাড়াও, নফ্‌লার অনেক বিশিষ্ট সঙ্গীতজ্ঞের সাথে রেকর্ড এবং একসাথে মঞ্চে সঞ্চালন করেছেন। এদের মধ্যে চেট এ্যটকিন্স, ক্রিস বটি, দ্য কিফটেইন্স, এরিক ক্ল্যাপটন, বব ডিলন, ব্রায়ান ফেরি, এমিলো হ্যারিস, জুলস্ হল্যান্ড, সনি লেনড্রেথ, ভ্যান মরিসন, স্টিলি ড্যান, স্টিং এবং জেমস টেলর ইত্যাদি সঙ্গীতঙ্গের সাথে কাজ করছেন। তিনি টিনা টার্নার, বব ডিলন এবং রান্ডি নিউম্যানের জন্যেও অ্যালবাম প্রযোজনা করেছেন।  নফ্‌লার একজন আঙুলশৈলী গিটারবাদক এবং রোলিং স্টোন ম্যাগাজিনের সর্বকালের সর্বশ্রেষ্ঠ ১০০ গিটারবদকে মধ্যে ২৭তম স্থান অর্জন করেন। নফ্‌লার এবং ডায়ার স্ট্রেইট্‌স-এর একত্রে এযাবৎ ১২০ মিলিয়নের বেশি অ্যালবাম বিক্রি হয়েছে। চারবারের গ্র্যামি পুরস্কার বিজয়ী নফ্‌লার এছাড়াও জিতেছেন এডিসন পুরস্কার, স্টেইজার পুরস্কার এবং আইভর নোভেলো পুরস্কার, পাশাপাশি যুক্তরাজ্য বিশ্ববিদ্যালয় থেকে সঙ্গীতের উপর তিনটি সম্মানসূচক ডক্টরেট ডিগ্রী অর্জন করেছেন।  প্রাথমিক জীবন (১৯৪৯–১৯৭৬)  ডিস্কোগ্রাফি  ডায়ার স্ট্রেইট্‌স অ্যালবাম  ডায়ার স্ট্রেইট্‌স (১৯৭৮)  কমিউনিকু (১৯৭৯)  মেকিং মুভি (১৯৮০)  লাভ ওভার গোল্ড (১৯৮২)  আলকেমি (১৯৮৪, লাইভ)  ব্রাদার্স ইন আর্মস (১৯৮৫)  মানি ফর নাথিং (১৯৮৮, সংকলন)  অন এভরি স্ট্রিট (১৯৯১)  অন দ্য নাইট (১৯৯৩, লাইভ)  লাইভ এ্যট দ্য বিবিসি (১৯৯৫, লাইভ)  সুলতান্‌স অফ সুইং: দ্য ভেরি বেস্ট অফ ডায়ার স্ট্রেইট্‌স (১৯৯৮, সংকলন)  প্রাইভেট ইনভেস্টগেশন্‌স (২০০৫, সংকলন)  তথ্যসূত্র  বহিঃসংযোগ         বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর স্কটিশ গায়ক বিষয়শ্রেণী:স্কটিশ পুরুষ গায়ক বিষয়শ্রেণী:স্কটিশ রক গায়ক বিষয়শ্রেণী:স্কটিশ রক গিটারবাদক বিষয়শ্রেণী:স্কটিশ গীতিকার বিষয়শ্রেণী:স্কটিশ গায়ক-গীতিকার বিষয়শ্রেণী:ব্রিটিশ গাড়ি সংগ্রাহক বিষয়শ্রেণী:কান্ট্রি রক গায়ক বিষয়শ্রেণী:লিড গিটারবাদক বিষয়শ্রেণী:ডায়ার স্ট্রেইট্‌সের সদস্য বিষয়শ্রেণী:প্রতিষ্ঠাতা বিষয়শ্রেণী:গ্র্যামি পুরস্কার বিজয়ী বিষয়শ্রেণী:আইভর নোভেলো পুরস্কার বিজয়ী বিষয়শ্রেণী:ব্রিট পুরস্কার বিজয়ী বিষয়শ্রেণী:মার্কারি রেকর্ডসের শিল্পী বিষয়শ্রেণী:গ্লাসগোর সঙ্গীতশিল্পী বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:ওয়ার্নার মিউজিক গ্রুপের শিল্পী বিষয়শ্রেণী:ব্লুজ রক সঙ্গীতজ্ঞ বিষয়শ্রেণী:ব্রিটিশ পুরুষ গিটারবাদক বিষয়শ্রেণী:আপ্রা পুরস্কার বিজয়ী বিষয়শ্রেণী:ব্রিটিশ ইহুদি বিষয়শ্রেণী:ব্রিটিশ গায়ক-গীতিকার বিষয়শ্রেণী:আইভোর নোভেলো পুরস্কার বিজয়ী বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার
ব্যবহার  {{Bar chart/bar| data | total | width = width | width_units = width_units | color = color }}  width is a number which determines the maximum width of the bar  width_units are the units associated with the width (em, px, or %).  The default is em.  data and total are used to determine the width of the bar using data/total to compute a percentage of width.  data is also used for the label on each bar.  color is used to override the default bar color.   আরও দেখুন    – uses this template to generate bar charts.   – used for displaying the number of seats held by a political party, or other single statistics.
হর্স্ট হাউগ (; জন্ম: ১২ মে ১৯৪৬) হলেন একজন জার্মান পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় স্টুটগার্টার কিকার্সের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় হিসেবে খেলেছেন।  ১৯৬৪–৬৫ মৌসুমে, স্টুটগার্টার কিকার্সের হয়ে খেলার মাধ্যমে হাউগ তার জ্যেষ্ঠ পর্যায়ের খেলোয়াড়ি জীবন শুরু করেন। স্টুটগার্টার কিকার্সের হয়ে ৩ মৌসুম যাবত খেলার পর, তিনি ভিএফবি স্টুটগার্টে যোগদান করেন, যেখানে তিনি ৬ মৌসুমে ১৩৫ ম্যাচে ৩২টি গোল করেছেন। অতঃপর তিনি পুনরায় স্টুটগার্টার কিকার্সে যোগদান করেন, যেখানে তিনি ৬ মৌসুম অতিবাহিত করার পর অবসর গ্রহণ করেছেন।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:স্টুটগার্টার কিকার্সের খেলোয়াড় বিষয়শ্রেণী:ভিএফবি স্টুটগার্টের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
উত্তর রাধানগর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার উত্তর রাধানগর ও তার পার্শ্ববর্তী এলাকাগুলিতে রেল পরিষেবা প্রদান করে।   স্টেশন চত্বর  প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।   তথ্যসূত্র    বহিঃসংযোগ         বিষয়শ্রেণী:দক্ষিণ চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮৩-এ ভারতে প্রতিষ্ঠিত বিষয়শ্রেণী:১৮৮৩-এ ভারতে চালু রেলওয়ে স্টেশন
লেনিন গণি (৯ ডিসেম্বর ১৯৬৭ - ২৩ মে ২০১৩) একজন অত্যন্ত সম্মানিত বাংলাদেশী ক্রীড়া সাংবাদিক ছিলেন। তিনি নিউ এজ এবং বিডিনিউজ টোয়েন্টিফোর ডটকমে ক্রীড়া সম্পাদক ছিলেন এবং স্পোর্টস জার্নালিস্টস অ্যাসোসিয়েশনের (বিএসজেএ) সিনিয়র সদস্য ছিলেন।   প্রাথমিক জীবন  জন্ম ৯ ডিসেম্বর ১৯৬৭ সিলেটের বিয়ানীবাজারে। পড়াশোনা করেছেন ঢাকায় ও লন্ডনে। দুই পুরুষ ধরেই লেনিন গনির পরিবার স্থায়ীভাবে বাস করছিলেন লন্ডনে।   কর্মজীবন  লেনিন গণি ১৯৯৩ থেকে ২০০৬ পর্যন্ত দ্য ডেইলি স্টার ,  নিউ এজ এবং বিডিনিউজ টোয়েন্টিফোর ডটকম সহ বাংলাদেশের বেশ কয়েকটি বড় সংবাদপত্রে কাজ করেছিলেন।  তিনি ২০০১ সালে ঢাকা রিপোর্টার্স ইউনিটি কর্তৃক সম্মানজনক সেরা স্পোর্টস রিপোর্ট পুরস্কার জিতেছিলেন।   মরণ  ২০০৮ সালে লেনিন গণির পালমোনারি হাইপারটেনশন নামক বিরল অসুস্থতা ধরা পড়ে। তখন চিকিৎসা গ্রহণের জন্য যুক্তরাজ্যে চলে যান। ফুসফুস প্রতিস্থাপনের জন্য চিকিৎসকের পরামর্শও নিয়েছিলেন এবং তার দুর্বল অবস্থার মধ্যেও বাংলাদেশী সাংবাদিকতায় অবদান রাখেন। শ্বাসতন্ত্রের জটিলতায় আক্রান্ত হয়ে লন্ডনের নর্থ হাইডপার্ক হাসপাতালে ২৩ মে ২০১৩ সালে মারা যান। দাফন হবে লন্ডনেই হয়।    পরিবার  লেনিন গণির স্ত্রী সিনথিয়া পারভেজ এবং একমাত্র সন্তান আফরিন আলজিনা গনিকে রেখে গেছেন। তারা যুক্তরাজ্যে থাকেন।   আরো দেখুন    সিলেটি ব্যক্তিত্বদের তালিকা সুবীর নন্দী   তথ্যসূত্র   বিষয়শ্রেণী:২০১৩-এ মৃত্যু বিষয়শ্রেণী:১৯৬৭-এ জন্ম বিষয়শ্রেণী:সিলেট জেলার ব্যক্তি বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী কলাম লেখক বিষয়শ্রেণী:বাংলাদেশী সাংবাদিক
বাংলাদেশ এনভায়রনমেন্ট নেটওর্য়াক  অপসারিত। --যুদ্ধমন্ত্রী (আলাপ) ১৭:৪৫, ৮ জুলাই ২০১৩ (ইউটিসি) উল্লেখযোগ্যতা  সংস্থাটি কি আদৌ বিশ্বকোষীয় বা উল্লেখযোগ্য? এই ব্যাপারে সন্দেহ প্রকাশ করছি। --রাগিব (আলাপ | অবদান) ০৫:০৪, ২৯ অক্টোবর ২০০৯ (UTC)  সংস্থার কার্যক্রম, অর্জন, সাফল্য সম্পর্কিত তথ্য তথ্যসূত্র সমেত যোগ করে, এর উল্লেখযোগ্যতা প্রমাণ করা যেতে পারে।--বেলায়েত (আলাপ | অবদান) ০৫:২৭, ২৯ অক্টোবর ২০০৯ (UTC)
thumb|right|300px|গাড়ির তালা গাড়ির মালিককে অন্য কোনও ব্যক্তির অবৈধ অনুপ্রবেশ, ক্ষতি ও চুরির হুমকি থেকে নিরাপত্তা প্রদান করে। হুমকি থেকে নিরাপত্তা বলতে কোনও ব্যক্তি, সংগঠন বা ব্যবস্থাতে বহিরাগত কোনও উৎসের দ্বারা সংঘটিত কোনও ইচ্ছাকৃত কাজের কারণে জানমালের ক্ষয়ক্ষতির বিরুদ্ধে গৃহীত প্রতিরক্ষামূলক বা সুরক্ষামূলক পদক্ষেপগুলির ফলে উদ্ভূত অবস্থাকে বোঝায়। ইচ্ছাকৃত ক্ষতিকারক কাজটিকে আক্রমণ বলে। যে বা যারা এই ইচ্ছাকৃত, পরিকল্পিত ও দুরভিসন্ধিমূলক (প্রায়শই অপরাধমূলক) কাজটি করে, তাদেরকে আক্রমণকারী, শত্রু বা হুমকি বলে। আক্রমণকারীরা কোনও ব্যবস্থার বা সংগঠনের দুর্বলতা বা আক্রান্তপ্রবণতাগুলির সুযোগ নিয়ে আক্রমণ পরিচালনা করে। নিরাপত্তামূলক পদক্ষেপগুলি এই আক্রমণগুলিকে প্রতিহত করে বা এগুলি ঘটার ঝুঁকি হ্রাস করে। আক্রমণের মধ্যে চুরি, ডাকাতি, অননুমোদিত অনুপ্রবেশ ধ্বংসাত্মক ও নাশকতামূলক কার্যকলাপ অন্তর্ভুক্ত। নিরাপত্তা বলতে ব্যবস্থা ও প্রক্রিয়ার নকশায় এইরূপ ক্ষতি ঘটার ঝুঁকি হ্রাস করার পাশাপাশি নজরদারি ও পাহারা প্রদানকারী ব্যক্তিদের নিয়োগদানও বোঝায়।  হুমকি থেকে নিরাপত্তাকে ইংরেজি পরিভাষায় সাধারণত "সিকিউরিটি" (Security) বলা হয়।  আরও দেখুন   পরিসম্পদ   আক্রান্তপ্রবণতা  হুমকি  আক্রমণ  আক্রমণকারী  পাল্টা ব্যবস্থা  প্রবেশাধিকার-স্থল   আস্থা   গোপনীয়তা  ব্যক্তিগত গোপনীয়তা   অটুটত্ব  প্রবেশাধিকার নিয়ন্ত্রণ  প্রমাণীকরণ   অনধিকার প্রবেশ  প্রাধিকারদান  টহল   নিরাপত্তা প্রহরী   নজরদারি   ভিডিও নজরদারি   তালা   পরিচয়পত্র   জীবমিতিক যন্ত্র   বিপদসংকেত   নিরাপত্তামূলক আলোকিতকরণ   অবরোধক   প্রতিবন্ধক   তথ্যসূত্র  বিষয়শ্রেণী:নিরাপত্তা বিষয়শ্রেণী:প্রতিরোধ বিষয়শ্রেণী:আইন প্রয়োগ
right|thumb|মোর্সের দূরবার্তা যন্ত্র (টেলিগ্রাফ), ১৮৩৭ (ফ্রঁস তেলেকম জাদুঘরের রক্ষিত) right|thumb|মোর্সের দূরবার্তা প্রেরক (টেলিগ্রাফ), ১৮৩৭  দূরবার্তা প্রেরণ বা ইংরেজি পরিভাষায় টেলিগ্রাফি হল দূর-দূরান্তে লিখিত বার্তা বা পত্র প্রেরণের এমন একটি পদ্ধতি, যাতে মূল লিখিত পত্রটিকে প্রেরণ না করে সাধারণত তারের মাধ্যমে বার্তাটি পাঠিয়ে দেয়, যাকে তারবার্তা প্রেরণ-ও বলা হয়। তথ্য এবং উপাত্ত প্রেরণের আধুনিক পদ্ধতিগুলি, যেমন ফ্যাক্স, ই-মেইল, কম্পিউটার নেটওয়ার্ক, ইত্যাদিও সামগ্রিকভাবে দূরবার্তা প্রেরণ বিষয়টির অন্তর্গত। দূরবার্তা প্রেরণ করার জন্য যে বিশেষ যন্ত্র ব্যবহার করা হয়, তাকে দূরবার্তা যন্ত্র বা ইংরেজি পরিভাষায় টেলিগ্রাফ বলে।   বেতার দূরবার্তা প্রেরণ (রেডিও টেলিগ্রাফি) পদ্ধতিতে বার্তা প্রেরণের জন্য বেতার ব্যবহার করা হয়। বেতার দূরবার্তা প্রেরণকে সি ডব্লিউ (CW)-ও বলা হয়। সি ডব্লিউ হচ্ছে কন্টিনিউয়াস ওয়েভের সংক্ষিপ্ত রূপ।  দূরবার্তা যন্ত্র তথা টেলিগ্রাফ যন্ত্রের মাধ্যমে প্রেরিত মোর্স সংকেতে লিখিত বার্তাকে দূরবার্তা বা তারবার্তা (ইংরেজিতে টেলিগ্রাম বা কেবলগ্রাম বা সংক্ষেপে কেবল) বলা হতো। পরবর্তীতে টেলেক্স নেটওয়ার্কের (বিভিন্ন স্থানে রক্ষিত টেলিপ্রিন্টারের নেটওয়ার্ক) মাধ্যমে প্রেরিত দূরবার্তাকে টেলেক্স বার্তা বলা হতো। দূরালাপন যন্ত্র বা টেলিফোনের মাধ্যমে বহুদূরে বা দেশ-বিদেশে কথা বলা সহজলভ্য হওয়ার আগে দূরবার্তা সুবিধা অত্যন্ত জনপ্রিয় ছিল। ব্যবসায়িক যোগাযোগ তো বটেই, টেলিগ্রামের মাধ্যমে এমনকি ব্যবসায়িক দলিল, এবং চুক্তিপত্রও সম্পাদিত হতো।  ফ্যাক্সে দূরবার্তার মাধ্যমে প্রেরিত ছবিকে তারচিত্র (Wire picture) বা তার-আলোকচিত্র (wire photo) বলা হতো।   আলোভিত্তিক দূরবার্তা প্রেরণ এবং ধুম্রসংকেত  বৈদ্যুতিক দূরবার্তাপ্রেরণ যন্ত্র বিদ্যুতিক টেলিগ্রাফ যন্ত্র টমাস আলভার এডিসন কর্তৃক আবিষ্কৃত ৷ thumb|center|330px|১৮৪৪ খ্রীস্টাব্দে স্যামুয়েল মোর্স কর্তৃক প্রেরিত যুক্তরাষ্ট্রের প্রথম টেলিগ্রাম :"What hath God wrought?"  thumb|center|330px|১৮৯১ খ্রীষ্টাব্দের পৃথিবীব্যাপী বিস্তৃত প্রধান টেলিগ্রাফ সংযোগthumb|220x220px|সিমেন্সের তৈরি T100 টেলেক্স যন্ত্র   বেতার দূরবার্তাপ্রেরণ  দূরবার্তা যন্ত্রের বিবর্তন  টেলেক্স  thumb|281x281px|ব্রিটিশ পুমা টেলেক্স যন্ত্র  টি ডব্লিউ এক্স  ইন্টারনেটের আবির্ভাব  পটপরিবর্তন- টেলিগ্রাফের বদলে ই-মেইল  দলিল পত্রাদি হিসেবে দূরবার্তা  সম্পর্কিত ওয়েব সাইট    জে মানরো, "Heroes of the Telegraph".   মার্কিন যুক্তরাষ্ট্রে দূরবার্তা প্রেরণের ইতিহাস  মোর্স টেলিগ্রাফ ক্লাব - একটি আন্তর্জাতিক অলাভজনক প্রতিষ্ঠান যারা দূরবার্তা প্রেরণ সম্পর্কিত জ্ঞান এবং ঐতিহ্য সম্পর্কে সকলকে অবহিত করে।  ওয়েস্টার্ন ইউনিয়ন  যুক্তরাজ্যের রয়্যাল ইঞ্জিনিয়ার্স মিউজিয়াম- দূরবার্তা সেবা  টেলিগ্রামস কানাডা  ফ্যাক্সের সংক্ষিপ্ত ইতিহাস  টেলিফ্যাক্স  বিষয়শ্রেণী:প্রকৌশল বিষয়শ্রেণী:টেলিযোগাযোগ বিষয়শ্রেণী:অসম্পূর্ণ  ml:കമ്പിത്തപാല്‍